**KËRKESË**

**Kërkues:** A\_\_\_\_\_ B\_\_\_\_\_\_\_, i biri i C\_\_\_\_\_\_\_\_\_\_\_\_\_, lindur dhe banues në \_\_\_\_\_\_\_\_\_\_\_\_\_\_, me adresë \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Objekti:** Kërkesë për pezullimin e vendimit nr.\_\_\_\_, datë \_\_\_/\_\_\_\_/\_\_\_\_\_ të Gjykatës së Apelit \_\_\_\_\_\_\_, me palë ndërgjyqëse:

**Paditës:** D\_\_\_\_\_ E\_\_\_\_\_\_\_, i biri i F\_\_\_\_\_\_\_\_\_\_\_\_\_, lindur dhe banuese në \_\_\_\_\_\_\_\_\_\_\_\_\_\_, me adresë \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**I Paditur:** A\_\_\_\_\_ B\_\_\_\_\_\_\_, i biri i C\_\_\_\_\_\_\_\_\_\_\_\_\_, lindur dhe banues në \_\_\_\_\_\_\_\_\_\_\_\_\_\_, me adresë \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Objekti i Padise:** Detyrim njohje pronar, në cilësinë e trashëgimtares ligjore të të ndjerit G\_\_\_\_\_\_\_\_, E\_\_\_\_\_\_\_\_\_, në apartamentin nr.\_\_\_, me adresë \_\_\_\_\_\_\_\_\_\_\_\_\_, regjistruar në ZVRPP \_\_\_\_\_\_\_\_\_ me nr.pas.\_\_\_\_\_\_, ZK \_\_\_\_\_\_\_\_.

**Baza Ligjore:** Neni 469 i KPrC.

**Drejtuar:** Gjykatës së Apelit \_\_\_\_\_\_\_\_\_\_\_\_\_\_\_\_\_\_\_\_

E nderuar gjykatë,

në cilësinë e palës së paditur në gjykimin e çështjes, për të cilën ju jepni vendimin më datë \_\_\_/\_\_\_/\_\_\_\_\_, duke më detyruar që të njoh bashkëpronarë palën paditëse në sendin e paluajtshëm, apartament banimi, përsa kohë unë paraqes rekurs kundër këtij vendimi në Gjykatën e Lartë, kërkoj prej jush të vendosni pezullimin e ekzekutimit të vendimit.

Pasojat që vijnë nga ekzekutimi i këtij vendimi janë të tilla nga ato që parashikon paragrafi i dytë i nenit 469 i KPrC.

Pretendimi i palës paditëse për të ushtruar menjëhëre të drejtën e pronësisë dhe të drejtat e tjera reale që rrjedhin prej saj, duke u vënë në posedim të një dhome të apartamentit, sjellin pasoja të rënda për familjen time.

Në kushtet kur në këtë apartament jetoj unë më bashkëshorten time, vajzën time si dhe djali me bashkëshorten dhe një fëmijë të mitur, posedimi nga pala paditëse i njërës prej dhomave të apartamentit do të sillte pasoja të rënda të materializuara në pamundësinë e jetesës në kushte normale hapësire, higjene dhe mirëkuptimi. Pala paditëse, sic edhe ka rezultuar gjatë gjykimit nuk ka nevojë për hapësira banimi, pasi së bashku me fëmijët e saj banon në një tjetër apartament.

Sa më lart e vërtetoj me çertifikatën familjare datë \_\_\_/\_\_\_\_/\_\_\_\_\_\_ si dhe vërtetimin e lëshuar nga kryeplaku (organ i qeverisjes vendore) ku saktësohet fakti që në apartamentin objekti konflikti gjyqësor jetojmë 6 persona.

Duke ju falenderuar,

Kërkues (Pala e paditur)

(përfaqësuar me prokurë)

Av.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kësaj kërkese i bashkëlidhet:

-1 (një) çertifikatë familjare datë \_\_\_/\_\_\_\_/\_\_\_\_\_\_

-1 (një) vërtetim i kryeplakut datë \_\_\_/\_\_\_\_/\_\_\_\_\_\_